14 



suak- Fjeldet og maatte gaa samme Vej tilbage, som vi vare komne. 

 Paa Højlandet sneede det uafbrudt, og først, efterat vi vare komne 

 ned i Ekaluitdalen , regnede det, og ved Vandfladen var det 

 Tørvejr, men en fugtig Taage indhyllede alt. Efter at have ventet 

 en Dagstid ved Ekaluit paa, at Taagen skulde gaa saa meget 

 bort, at jeg kunde faae Stedet og Omgivelserne bestemte, hvilket 

 kun for en Del lykkedes, satte vi den 2den September over til 

 Ikerasak, og jeg besteg næste Dag denne Øs højeste Top, 

 Umanatsiak, der er 2550 Fod (800 M.) høj. Mod SØ. er dette 

 Fjeld næsten lodret, men mod NV. skraaner det jævnt ned og 

 er derfra let bestigeligt. Fra Ikerasak satte vi over til Akuliarusek, 

 hvorfra jeg besteg denne Halvøs højeste Punkt Alangorsuak, der 

 er 3190' (1000 M.) højt. Dernæst gik vi over til Akia paa 

 Storøen, hvorfra jeg undersøgte denne Øs Østende , samt til 

 Itivinga paa Nordsiden for at undersøge Magnetkisen. Herfra 

 afrejste vi til Umanak; men ved Kingarsuak fik vi en saa stærk 

 Sydøst-Storm, at vi kun ved stadigt at søge at holde os i Læ 

 af Isfjeldene, naar Kastene kom, naaede over under Umanak-Øen, 

 hvor vi imidlertid havde det Uheld, at Baaden blev kastet op 

 paa Klipperne paa Grund af Styrerens Uforsigtighed. Dog slap 

 vi med, at to Planker i den bleve slaaede i Stykker, saa at 

 den løb halv fuld af Vand, men Bagagen reddedes. 



Paa Grund af det urolige Vejr med Sne og Storm kunde 

 jeg først den 18de September igjen forlade Umanak, for med 

 Konebaad at gaa langs Fastlandets Kyst fra Kook imod Vest 

 for at samle Forsteninger i de kulførende Dannelser. Jeg naaede 

 ogsaa til Ujarartorsuak, men det stærke Snefald, der efterhaanden 

 kun tøede nede ved Stranden, i Forbindelse med stræng Kulde 

 og heftige Storme, der ofte hele Dagen umuliggjorde Instru- 

 menternes Opstilling, tvang mig til at gaa tilbage til Colonien 

 den 4de Oktober og afslutte mine Bejser for iaar. Vinteren 

 tilbragtes med Beregningerne af de astronomiske og terrestriske 

 Observationer, med Udarbejdelsen af den foreløbige Beretning 

 og med forskjellige Forsøg over Bræ-Isens physiske Forhold. 



